**Sutartis Nr.**

2023 m. \_\_\_\_\_\_\_\_\_\_ \_\_\_ d.

Panevėžys

**Panevėžio miesto savivaldybės administracija***,* juridinio asmens kodas 288724610, kurio registruota buveinė yra Laisvės a. 20, Panevėžys, Panevėžio miesto savivaldybės administracijos direktoriaus Tomo Juknos,  veikiančio (-ios) pagal Panevėžio miesto savivaldybės administracijos nuostatus, patvirtinus Panevėžio miesto savivaldybės tarybos 2023 m. kovo 22 d. sprendimu Nr. 1-81 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos sprendimų pripažinimo netekusiais galios“ (toliau − Užsakovas),

**MB Ederas,** pagal Lietuvos Respublikos įstatymus įsteigta ir veikianti įmonė, juridinio asmens kodas 304896594, kurios registruota buveinė yra Giesmių g. 1-2, Platiniškės, duomenys apie bendrovę kaupiami ir saugomi VĮ Registrų centras,atstovaujama Direktoriaus Ernesto Kuzerio, veikiančio (-ios) pagal bendrovės nuostatus **(**toliau − Rangovas),

toliau kartu vadinami Šalimis, o kiekvienas atskirai – Šalimi, sudarėme šią sutartį (toliau - Sutartis), kurioje susitariame:

1. **BENDROSIOS NUOSTATOS**

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.

1.2.Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

1. **sutarties dalykas**

2.1. Šioje Sutartyje nustatytomis sąlygomis ir tvarka Rangovas savo jėgomis ir rizika įsipareigoja atlikti šių objektų (toliau – Objektai) įrengimo darbus (toliau – Darbai) ir perduoti atliktų darbų rezultatą Užsakovui šioje Sutartyje nustatytomis sąlygomis, terminais ir tvarka:

2.1.1. Elektros įvado, informacinių švieslenčių įrenginiams prijungti viešojo transporto stotelėje (J. Basanavičiaus g. 1A, Panevėžio m.,), įrengimo darbai;

2.1.2. Elektros įvado, informacinių švieslenčių įrenginiams prijungti viešojo transporto stotelėje (J. Basanavičiaus g. 2, Panevėžio m.,), įrengimo darbai;

2.1.3. Elektros įvado, informacinių švieslenčių įrenginiams prijungti viešojo transporto stotelėje (Smėlynės g. 18, Panevėžio m.,), įrengimo darbai;

2.1.4. Elektros įvado, informacinių švieslenčių įrenginiams prijungti viešojo transporto stotelėje (Smėlynės g. 25, Panevėžio m.,), įrengimo darbai.

2.2. Rangovas vadovaudamasis Užsakovo pateiktais kiekvienam Objektui „Kilnojamas elektros energijos objektų ir įrenginių įrengimo projektas“ (toliau – Projektas)atlieka Objekto įrengimo darbus.

2.3. Darbų rezultatas – atlikti visi Darbai, numatyti Projekte ir pateikus visą teisės aktuose numatytą privalomąją dokumentaciją, pasirašytas Darbų priėmimo – perdavimo aktas.

2.4. Darbų atlikimo vieta – viešojo transporto stotelės, esančios adresais:

2.4.1. J. Basanavičiaus g. 1A, Panevėžio m.;

2.4.2. J. Basanavičiaus g. 2, Panevėžio m

2.4.3. Smėlynės g. 18, Panevėžio m.;

2.4.4. Smėlynės g. 25, Panevėžio m.

**3. KAINODAROS TAISYKLĖS**

3.1. Sutartyje yra pasirinktas šis kainos apskaičiavimo būdas: fiksuotos kainos. Sutartyje nurodytų atliekamų Darbų kaina be PVM 15 996,00 Eur (penkiolika tūkstančių devyni šimtai devyniasdešimt šeši Eur) ir PVM 3 359,16 Eur (trys tūkstančiai trys šimtai penkiasdešimt devyni Eur ir 16 ct.), Darbų kaina su PVM yra 19 355,16 Eur (devyniolika tūkstančių trys šimtai penkiasdešimt penki Eur, 16 ct.) (toliau – Darbų kaina).

3.2. Už Sutartyje nurodytą Darbų kainą Rangovas įsipareigoja atlikti Darbus, numatytus Sutarties 2 punkte. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos, požeminių komunikacijų geodezinių nuotraukų ir visos kitos Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, kurios būtinos, kad būtų pasirašytas Darbų perdavimo – priėmimo aktas. Rangovas neturi teisės reikalauti padengti jokių išlaidų, viršijančių Sutarties 3.1. punkte nurodytą Darbų kainą.

3.3. Jeigu, siekiant laiku ir tinkamai įvykdyti Sutartį, reikia atlikti papildomus darbus ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.

3.4. Darbų kaina su PVM, nurodyta 3.1 punkte, yra galutinė ir apima visas tiesiogines ir netiesiogines su Darbų atlikimu susijusias išlaidas ir negali būti keičiama visą Sutarties galiojimo laikotarpį, išskyrus atvejus numatytus šioje Sutartyje.

3.4.1. pagal 17.5. papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

1. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
   * pritaikant Sutartyje nurodytų darbų įkainius, arba
   * išskaičiuojant kainos dalį iš Sutartyje numatyto įkainio, arba
   * pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas.
2. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos[[1]](#footnote-1) priedo „Tiesioginių ir netiesioginių išlaidų apskaičiavimo taisyklės“ nuostatas.

3.5. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties suma pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.

Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo

A – Atliktų Darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

Darbų kainos pasikeitimas dėl pridėtinės vertės mokesčio (PVM) tarifo pasikeitimo įforminamas abiejų Sutarties Šalių pasirašomu susitarimu prie Sutarties. Pasikeitus kitiems mokesčiams Darbų kaina nebus perskaičiuojama.

3.6. Šalys susitaria, kad tuo atveju kai neatliktų Darbų dalis Užsakovui dėl objektyvių priežasčių tampa nereikalinga arba neatliktiems darbams atlikti neskiriamas finansavimas, priklausantis nuo trečiųjų šalių, Užsakovas praneša Rangovui raštu prieš 30 kalendorinių dienų apie neatliktų Darbų dalies atsisakymą. Rangovas ir Užsakovas neatliktų Darbų atsisakymą įformina Šalių pasirašomu susitarimu prie Sutarties.

3.7. Šalys susitaria, kad Projekte detalizuoti sprendiniai gali būti keičiami (koreguojami, tikslinami), suderinus su Projekto autoriumi, jeigu Darbų vykdymo metu išaiškėja, kad jie neatitinka faktiškų statybos sąlygų, medžiagos nebegaminamos ar pan., bendru Rangovo, Užsakovo atstovų ir projektuotojo atstovų raštišku aktu, kuris patvirtinamas Sutarties šalių pasirašomu susitarimu. Minimi pakeitimai galimi, kai užtikrinamos tapačios charakteristikos arba geresnės, tačiau tai nesuteikia teisės Rangovui reikalauti padengti išlaidas, viršijančias Sutarties 3.1. punkte nurodytą Darbų kainą. Jeigu sprendinių keitimą inicijuoja Rangovas ir tai iššaukia būtinus papildomus suderinimus su institucijomis, kurios suderino projekte numatytus detalizuotus sprendinius, Rangovas tai atlieka iki Darbų, vykdomų pagal keičiamus sprendinius, pradžios savo lėšomis ir resursais.

**4. SUTARTIES DARBŲ ATLIKIMO TERMINAI**

4.1. Rangovas turi atlikti Darbus laikydamasis šių terminų:

4.1.1. Darbų pradžia – numatoma po Sutarties įsigaliojimo. Sutartis įsigalioja Sutarties Šalims pasirašius Sutartį.

4.1.2. Darbų pabaiga – 2 (du) mėnesiai nuo Sutarties įsigaliojimo datos. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo – priėmimo aktas.

4.2. Pastebėtų Darbų trūkumų ar defektų šalinimas neprailgina Darbų pabaigos termino. Užsakovas gali atsisakyti priimti Darbus ir už juos nemokėti, jei Darbai neužbaigti, tinkamai neatlikti, per nurodytą terminą neištaisyti Užsakovo atstovų nurodyti defektai.

4.3. Rangovas turi teisę užbaigti Darbus anksčiau sutarto termino.

4.4. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų arba jų dalies vykdymą, nurodydamas (jeigu įmanoma) sustabdymo trukmę dienomis:

4.4.1. Aplinkybės, dėl kurių gali būti stabdomi darbai, yra: papildomos projektavimo paslaugos, be kurių negalima užbaigti Sutarties; trečiųjų šalių įtaka; sustabdytas finansavimas arba trūksta finansavimo; laiku neatlaisvinta Darbų vieta; būtinas papildomas laikas įvykdyti papildomų Darbų viešąjį pirkimą; fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; bet koks uždelsimas ar sutrikimas dėl Pakeitimo; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.

4.4.2. Sustabdyti Darbai arba jų dalis (priklausomai, kas buvo sustabdyta) neatliekami iki Darbų vykdymo atnaujinimo. Darbai ar jų dalis atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo.

4.4.3. Tokio sustabdymo metu visus Darbus arba tą jų dalį Rangovas privalo prižiūrėti, sandėliuoti, saugoti nuo sugadinimo, praradimo arba žalos.

**5. ATLIKTŲ DARBŲ PERDAVIMO IR PRIĖMIMO TVARKA**

5.1. Atliktų Darbų aktavimas atliekamas Užsakovui ir Rangovui pasirašant atliktų darbų aktą (Forma F2), pažymą apie atliktų darbų ir išlaidų vertę (Forma F3) (toliau – Aktai). Rangovas pateikia Aktus pasirašytus elektroniniu parašu (ADOC formatu) Užsakovui per 5 (penkias) darbo dienas po Darbų baigimo. Užsakovas per 5 (penkias) darbo dienas nuo Aktų apie atliktus Darbus gavimo dienos priima Darbus ir pasirašo (kvalifikuotu elektroniniu parašu) arba nepasirašo pateiktus Aktus, tuo pačiu terminu grąžindamas juos Rangovui ir pareikšdamas raštu pretenzijas.

5.2. Šalims pasirašius Aktus, Rangovas pateikia sąskaitą – faktūrą.

5.3. Sąskaitos faktūros Užsakovui teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų​​ faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos​​ į​​ Europos elektroninių sąskaitų​​ faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau –​​ Europos​​ elektroninių sąskaitų​​ faktūrų​​ standartas), teikiamos​​ Rangovo pasirinktomis priemonėmis. Europos elektroninių sąskaitų​​ faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos​​ „E. sąskaita“ priemonėmis (žr.​​ [www.esaskaita.eu](http://www.esaskaita.eu/)), išskyrus Viešųjų pirkimų įstatymo 22 straipsnio 12 dalyje nustatytus atvejus. Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos​​ ir apdorojamos​​ naudojantis informacinės sistemos​​ „E. sąskaita“ priemonėmis.

5.4. Rangovas užbaigęs Darbus, pateikia Užsakovui požeminių komunikacijų geodezines nuotraukas, medžiagų ir įrengimų sertifikatus, atitikties deklaracijas, išpildomąją dokumentaciją (jeigu reikalinga). Taip pat Rangovas pateikia ir kitus dokumentus, priklausančius pateikti pagal Lietuvos Respublikos teisės aktus.

5.6. Rangovas privalo per protingai trumpą laikotarpį neatlygintinai pašalinti [Darbų](http://savivaldybe/Litlex/LL.DLL?Tekstas=1?Id=141294&Zd=statyb%2Bu%FEbaig&BF=4#48z) [užbaigimo](http://savivaldybe/Litlex/LL.DLL?Tekstas=1?Id=141294&Zd=statyb%2Bu%FEbaig&BF=4#49z) procedūros metu nustatytus Darbų defektus ir trūkumus.

5.7. Darbai laikomi baigtais, kai pasirašomas Darbų perdavimo – priėmimo aktas.

**6. GARANTIJOS**

6.1. Rangovas nuo Objekte atliktų Darbų perdavimo – priėmimo akto pasirašymo dienos suteikia Darbų garantijas visiems Objekte atliktiems darbams:

6.1.1. 5 (penki) metai –atviroms konstrukcijoms ir kitiems darbams;

6.1.2. 10 (dešimt) metų – paslėptiems Objekto elementams (konstrukcijoms, vamzdynams, kabeliams ir kt.);

6.1.3. 20 (dvidešimt) metų – esant tyčia paslėptų defektų;

6.2. Rangovas garantuoja, kad rangos darbų užbaigimo metu jo atlikti Darbai atitiks Projekte numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.

6.3. Rangovas Lietuvos Respublikos civilinio kodekso ir kitų teisės aktų nustatyta tvarka garantiniu laikotarpiu atsako už išaiškėjusius atliktų Darbų defektus. Garantinio laikotarpio metu išryškėję Darbų defektai fiksuojami šios Sutarties 6.4. punkte nustatyta tvarka.

6.4. Užsakovas, pastebėjęs Darbų defektus, raštu informuoja Rangovą. Defektai nustatomi ir konstatuojami dvišaliame Užsakovo ir Rangovo akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovui nepagrįstai atsisakius nustatyti defektus ir pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas paštu registruotu laišku.

6.5. Jei Rangovas nepradeda ir (ar) neištaiso defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą laiką, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.

**7. Sutarties užtikrinimas**

7.1. Jeigu Rangovas nevykdo ar netinkamai vykdo Sutartyje jam numatytus įsipareigojimus, Užsakovui pareikalavus, moka 800,00 (aštuoni šimtai eurų, 00 ct) dydžio baudą ir privalo atlyginti nuostolius, kurių nepadengia minėta bauda.

**8. ATSISKAITYMŲ TVARKA**

8.1. Už atliktus Darbus apmokama per 60 kalendorinių dienų nuo PVM sąskaitos faktūros gavimo dienos.

8.2. Užsakovas apmoka Rangovui už atliktus Darbus pagal gautas PVM sąskaitas – faktūras pervesdamas pinigus į Rangovo nurodytą banko sąskaitą.

Sąskaitos Nr. LT45 7300 0101 5619 8928;

Bankas Swedbank AB;

Banko kodas 73000.

8.3. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties sudarymo informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

**9. ŠALIŲ TEISĖS IR PAREIGOS**

**9.1. Užsakovas turi teisę**:

9.1.1. kontroliuoti ir prižiūrėti atliekamų Darbų atlikimo eigą;

9.1.2. reikalauti, kad Rangovas Darbus vykdytų pagal Užsakovo pateiktą Projektą, kitus Sutartyje nurodytus dokumentus ir laikytųsi normatyvinių statybos dokumentų reikalavimų, o jeigu Rangovas nukrypsta nuo Projekto, nesilaiko normatyvinių statybos dokumentų reikalavimų, Užsakovas turi teisę reikalauti šalinti defektus, nepriimti nekokybiškai atliktų rangos Darbų ir nemokėti už netinkamai atliktus darbus iki nustatytų rangos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;

9.1.3. reikalauti, kad Rangovas laikytųsi Darbų atlikimo terminų;

9.1.4. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį;

9.1.5. bet kuriame Sutarties vykdymo etape paprašyti Rangovo pateikti ataskaitą ar pagrindžiančius dokumentus, kaip Rangovas laikosi aplinkos apsaugos reikalavimų, numatytų Sutarties 9.4.14 papunktyje;

9.1.6. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Užsakovo teisėmis.

**9.2. Užsakovas įsipareigoja**:

9.2.1. bendradarbiauti su Rangovu vykdant Darbus;

9.2.2. Sutartyje nustatytomis sąlygomis ir tvarka priimti iš Rangovo tinkamai atliktus Darbus;

9.2.3. po rašytinio Rangovo prašymo gavimo pateikti pastarajam visus sutikimus, įgaliojimus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su visais Darbais;

9.2.4. sumokėti Rangovui už tinkamai atliktus ir priimtus Darbus, Sutartyje numatytais terminais ir tvarka.

**9.3. Rangovas turi teisę**:

9.3.1. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis;

9.3.2. naudotis kitomis teisės aktuose numatytomis Rangovo teisėmis.

**9.4. Rangovas įsipareigoja**:

9.4.1. užtikrinti, kad Sutarties sudarymo momentu ir visą jos galiojimo laikotarpį Rangovo darbuotojai turėtų reikiamą kvalifikaciją ir patirtį, reikalingą vykdyti Darbus;

9.4.2. nedelsdamas raštu informuoti Užsakovą apie bet kurias aplinkybes, kurios trukdo ir gali sutrukdyti Rangovui užbaigti Darbų atlikimą nustatytais terminais;

9.4.3. bendradarbiauti su Užsakovu, jo atstovu, neatlygintinai konsultuoti Užsakovą su šios Sutarties Darbais susijusiais klausimais;

9.4.4. vykdyti Darbus pagal Objekto Projekto reikalavimus, kitus Sutartyje nurodytus dokumentus, statybos techninių reglamentų ir kitų teisės aktų,reglamentuojančių atliekamų darbų veiklą(normų, taisyklių) reikalavimus. Garantuoti, kad Darbų priėmimo metu jie atitiks Projekte nustatytas savybes, normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą Projekte numatytam panaudojimui.

9.4.5. prisiimti visą atsakomybę, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis;

9.4.6. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, dirbinius, gaminius ir įrengimus, atitinkančius projektinėje dokumentacijoje jiems nustatytus reikalavimus, naudoti Europos Sąjungos ir Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus (medžiagos turi atitikti projektinius bei pateiktuose sertifikatuose nurodytus kokybės reikalavimus) ir pateikti juos Užsakovo paskirtam atstovui.

9.4.7. laiku ir tinkamai įformintus Aktus, PVM sąskaitas – faktūras, kitą Darbų atlikimo dokumentaciją pateikti Užsakovui, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su Darbų vykdymu susijusią informaciją.

9.4.8. sudaryti sąlygas Užsakovo atstovams lankytis Objekte bei susipažinti su visa Darbų dokumentacija;

9.4.9. garantuoti saugų darbą, priešgaisrinę ir aplinkos apsaugą bei darbo higieną Darbų teritorijoje, savo darbo zonoje, taip pat gretimos aplinkos apsaugą ir greta Darbų teritorijos gyvenančių, dirbančių, poilsiaujančių ir judančių žmonių apsaugą nuo atliekamų darbų sukeliamų pavojų. Rangovas, vykdydamas Darbus, atsako už medžių, želdinių, kelių, šaligatvių, pastatų, įrenginių ir kito turto, esančio Darbų atlikimo vietoje bei greta jos išsaugojimą, o turto suniokojimo atveju, atstatyti jį savo sąskaita ir atlyginti savininkams padarytą žalą. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.

9.4.10. saugoti atliktus Darbus ir reikmenis nuo sugadinimo, vagystės, nuo meteorologinių sąlygų poveikio. Objekte, kuriame atliekami Darbai, atsitiktinio žuvimo ar sugadinimo rizika tenka Rangovui visą Darbų atlikimo laikotarpį iki pasirašomas Darbų perdavimo – priėmimo aktas.

9.4.11. užtikrinti, kad nebūtų pablogintas antžeminių ir požeminių komunikacijų, gatvių dangos esamas techninis stovis vykdant Darbus Objekto ribose;

9.4.12. savo sąskaita ištaisyti Darbų, kurie yra netinkamai įvykdyti, defektus;

9.4.13. Darbams naudoti tik naujas, Lietuvos Respublikos ir Europos Sąjungos teisės aktų nustatyta tvarka sertifikuotas medžiagas, įrangą, taip pat atitinkančius jiems keliamus Lietuvos Respublikos ir Europos Sąjungos standartus ir normas;

9.4.14. Sutarties vykdymo metu laikytis šių aplinkosaugos reikalavimų:

9.4.14.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Užsakovui teikti tik elektroniniu formatu, o dokumentaciją, kuri turi būti pasirašoma – pasirašyti elektroniniu parašu. Esant būtinybei, spausdinimui naudoti perdirbtą popierių, kuris atitinka žaliojo pirkimo reikalavimus pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą Aplinkos apsaugos kriterijų taikymo, vykdant žaliuosius pirkimus, tvarkos aprašą;

9.4.14.2. rinktis optimalius maršrutus atvykimui į Darbų atlikimo vietas, taip siekiant mažinti aplinkos teršimą;

9.4.15. atlikti Darbus tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti Užsakovui patvirtinančius dokumentus apie statybinio laužo, grunto išvežimą į tam specialiai skirtas vietas;

9.4.16. savo lėšomis įrengti laikinus aptvėrimus, o baigus Darbus juos išardyti;

9.4.17. užtikrinti, kad į Objektą, medžiagų saugojimo aikšteles ar vietas nepatektų pašaliniai asmenys;

9.4.18. atlikus Darbus, atlikti reikalingus bandymus ir tyrimus bei jų rezultatus pateikti Užsakovui;

9.4.19. suteikti visiems Objekte atliktiems Darbams Sutarties 6 punkte nurodytas garantijas;

9.4.20. visiškai atsakyti už subrangovų (jei tokie yra pasitelkiami) atliktus Darbus ir jų kokybę ar padarytą žalą;

9.4.21. atlikus visus Darbus, pateikti Užsakovui išpildomąsias geodezinės nuotraukas, medžiagų ir įrengimų sertifikatus, atitikties deklaracijas, išpildomąją ir darbų vykdymo dokumentaciją. Taip pat pateikti Užsakovui ir kitus dokumentus, priklausančius pateikti pagal Lietuvos Respublikos teisės aktus, kad būtų pasirašytas Darbų perdavimo – priėmimo aktas.

9.4.23. jeigu Darbams, medžiagoms ar įrangai padaroma žala arba jie prarandami, kai už jų priežiūra atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, medžiagos ar įranga atitiktų Sutartį;

9.4.24. ne vėliau kaip per 5 darbo dienas raštu pranešti Užsakovui apie reikalingus atlikti Sutartyje nenumatytus darbus. Tais atvejais, kai darbai Sutartyje nenumatyti, bet turėjo ir galėjo būti numatyti pagal Užsakovo pateiktas konkurso sąlygas ir kitus dokumentus, ir yra būtini šiai Sutarčiai tinkamai įvykdyti, gavęs raštišką Užsakovo sutikimą dėl tokių darbų atlikimo, šiuos darbus Rangovas atlieka savo sąskaita.

9.4.25. atlyginti nuostolius ir apsaugoti Užsakovą nuo visų pretenzijų, kompensacijų susijusių su:

9.4.25.1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų vykdant Darbus, taisant defektus Darbų vykdymo metu;

9.4.25.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo;

9.4.25.3. bet kurios nuosavybės (fizinių ar juridinių asmenų) nuostoliais, susijusiais arba atsiradusiais dėl darbų pobūdžio ar atlikimo.

9.4.26. be Užsakovo sutikimo Darbų dokumentacijos neperduoti tretiesiems asmenims;

9.4.27. Užsakovui pageidaujant, Rangovas privalo detalizuoti informaciją, pateikiamą Aktuose ar jų prieduose;

9.4.28. bendradarbiauti su Užsakovu ir vykdyti visus teisėtus ir neprieštaraujančius Sutarties nuostatoms Užsakovo nurodymus.

**10. ŠALIŲ ATSAKOMYBĖ**

10.1. Jei Užsakovas nevykdo sutartinių įsipareigojimų, t. y. vėluoja apmokėti už atliktus Darbus be pateisinamos priežasties, Rangovas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo 0,02 % nuo vėluojamos sumokėti sumos be PVM dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

10.2. Rangovas, neužbaigęs Darbų Sutartyje numatytu laiku, Užsakovui pareikalavus, moka Užsakovui 0,02 (dviejų šimtųjų) procento dydžio delspinigius už kiekvieną pavėluotą dieną nuo bendros Sutarties kainos be PVM iki bus atlikti Darbai. Užsakovas priskaičiuotų delspinigių sumą turi teisę išskaičiuoti iš bet kokių Rangovui atliekamų mokėjimų.

10.3. Rangovui nepradėjus taisyti defektų pagal Užsakovo raštiškus reikalavimus dėl atliktų Darbų kokybės ilgiau nei per tris darbo dienas, Užsakovui pareikalavus, Rangovas moka 0,02 (dviejų šimtųjų) procento dydžio delspinigius už kiekvieną pavėluotą dieną nuo netinkamai įvykdytų pagal Sutartį Darbų vertės be PVM iki bus ištaisyti defektai.

10.4. Užsakovas turi teisę vienašališkai nutraukti Sutartį, jei Rangovas be pateisinamos priežasties nevykdo Sutarties 9.4 punkte prisiimtų įsipareigojimų.

**11. SUBRANGOVAI/SUBTEIKĖJAI IR JŲ KEITIMO TVARKA**

11.1. Rangovas Sutarties vykdymui pasitelkia subrangovą/subteikėją (us) – (*(juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas)*

*(duomenys įrašomi tik tuo atveju, jei pasitelkiamas subrangovas/subteikėjas)* (toliau – Subrangovas/Subteikėjas)). Rangovas privalo informuoti Užsakovą apie šios informacijos pasikeitimus, taip pat apie naujus subrangovus/subtiekėjus, kuriuos jis ketina pasitelkti vėliau.

11.2. Subrangovų/Subteikėjų pasitelkimas nekeičia Rangovo atsakomybės dėl tinkamos Sutarties įvykdymo. Rangovas prisiima atsakomybę už Subrangovų/Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

11.3. Sutarties vykdymo metu Rangovas, gali inicijuoti Subrangovo/Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas/Suteikėjas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą/Subteikėją arba atsisakyti jo bei keičiamo Subrangovo/Subteikėjo kvalifikaciją pagrindžiančius dokumentus arba dokumentus įrodančius, kad Rangovas turi teisę atlikti tuos Darbus.

11.4. Keičiamas ar naujai pasitelkiamas Subrangovas/Subteikėjas privalo būti ne žemesnės kvalifikacijos, kaip Subrangovas/Subteikėjas nurodytas Sutartyje.

11.5. Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas  Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą/Subtiekėją reikalavimus atitinkančiu Subrangovu/Subtiekėju.

11.6. Į pateiktą prašymą pakeisti/atsisakyti ar naujai pasitelkti Subrangovų/Subteikėjų, Užsakovas, įvertinęs keičiamo Subrangovo/Subteikėjo ar Rangovo kvalifikaciją įrodančius dokumentus, apie priimtą sprendimą Rangovui atsako raštu ne vėliau kaip per 5 darbo dienas, pateikdamas sutikimą pakeisti ar naujai pasitelkti Subrangovą/Subteikėją kitu Subrangovu/Subteikėju ar jo atsisakyti nei nurodyta Sutartyje arba išdėsto Subrangovo/Subteikėjo keitimo/atsisakymo ar naujo pasitelkimo nesutikimo motyvus.

11.7. Šalims tarpusavyje susitarus dėl Subrangovo/Subteikėjo keitimo/atsisakymo ar naujo pasitelkimo, šie keitimai/atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis.

**12. NEKOKYBIŠKAI (NETINKAMAI) ATLIKTI DARBAI**

12.1. Jeigu Rangovas atliko Darbus pažeisdamas Statinio Projekte ir šioje Sutartyje bei jos prieduose numatytas sąlygas, nesilaikė normatyvinių projektavimo ir statybos dokumentų ir/ar kitų teisės aktų reikalavimų, Užsakovas turi teisę reikalauti, kad Rangovas:

12.1.1. nedelsiant sustabdytų ir (ar) nutrauktų Darbų atlikimą arba

12.1.2. neatlygintinai pakeistų nekokybiškas medžiagas, gaminius, dirbinius, įrangą, arba

12.1.3. neatlygintinai pagerintų atliekamų Darbų kokybę, arba

12.1.4. neatlygintinai ištaisytų netinkamai atliktus Darbus arba

12.1.5. atlygintų Užsakovui Darbų trūkumų šalinimo išlaidas.

**13. SUTARTIES NUTRAUKIMAS PRIEŠ TERMINĄ**

13.1. Užsakovas turi teisę vienašališkai nutraukti šią Sutartį, įspėjęs Rangovą raštu prieš 20 (dvidešimt) kalendorinių dienų, ir pareikalauti iš Rangovo atlyginti Užsakovo patirtus nuostolius, jeigu:

13.1.1. Rangovas per Užsakovo nustatytą laikotarpį neįvykdo Užsakovo nurodymo ištaisyti netinkamai įvykdytus sutartinius įsipareigojimus;

13.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

13.1.3. Rangovas daugiau nei mėnesį vėluoja užbaigti Darbus pagal numatytus terminus, išskyrus, kai vėluojama ne dėl Rangovo kaltės;

13.1.4. po raštiško Užsakovo įspėjimo Rangovas neužtikrina Darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia;

13.1.5. jei Rangovas be pateisinamos priežasties nevykdo Sutarties 9.4. punkte prisiimtų įsipareigojimų;

13.1.6. jeigu Rangovas, nepaisydamas raštiško Užsakovo raginimo, nepradeda darbų Sutartyje nustatytu laiku arba dirba taip lėtai, kad baigti Darbus Sutartyje nustatytu laiku būtų tikrai neįmanoma;

13.1.7. kitais Viešųjų pirkimų įstatymo 90 straipsnyje numatytais atvejais.

13.2. Rangovas raštu įspėjęs Užsakovą prieš 20 (dvidešimt) kalendorinių dienų turi teisę nutraukti Sutartį, jeigu Užsakovas nevykdo prisiimtinų įsipareigojimų pagal Sutartį.

13.3. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos atliktus Darbus, darbų vykdymo bei kitą dokumentaciją ir suteikti atliktiems Darbams garantiją nuo Darbų užbaigimo akto pasirašymo dienos, Šalims pasirašant perdavimo – priėmimo aktą.

13.4. Šalys neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose.

13.5. Ši Sutartis gali būti nutraukta abiejų Šalių raštišku susitarimu.

13.6. Nutraukus Sutartį dėl to, kad Rangovas neįvykdė ar netinkamai vykdė Sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Rangovą.

**14. NENUGALIMOS JĖGOS APLINKYBĖS**

14.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

14.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).

14.3. Jei kuri nors sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

14.4. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.

14.5. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

14.6. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**15. GINČŲ SPRENDIMAS**

15.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu tai Šalys susitaria spręsti juos Lietuvos Respublikos civilinio proceso kodekso nustatyta tvarka**.**

**16. KITOS SUTARTIES SĄLYGOS**

16.1. Sutartis įsigalioja kai ją pasirašo abi Šalys ir galioja iki Darbų rezultato perdavimo Užsakovui ir atsiskaitymo už Darbus, bei kitų sutartinių įsipareigojimų įvykdymo pagal Sutartį arba tol, kol ji nutraukiama teisės aktuose arba Sutartyje numatytais atvejais.

16.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

16.3. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

16.4. Sutarties galiojimo laikotarpiu Šalis, gali inicijuoti Sutarties sąlygų pakeitimą, pateikiant kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimą priima Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

16.5. Bet kokius mokesčius, kuriais gali būti apmokestinamos sumos, kurias gauna Rangovas arba Užsakovas šios Sutarties pagrindu, privalės sumokėti atitinkamai pats Rangovas arba Užsakovas.

16.6. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

16.7. Šalys laiko paslaptyje savo darbo veiklos principus ir metodus, kuriuos sužinojo vykdant šią Sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad derybų metu sužinota informacija apie kitą Šalį ir šios Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.

16.8. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektines ar pramonines nuosavybės teises, yra Užsakovo nuosavybė.

**17. PAKEITIMAI**

* 1. Užsakovas šiame skyriuje nustatytomis sąlygomis gali nurodyti daryti Pakeitimus[[2]](#footnote-2). Pakeitimai gali apimti:
     1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus;
     2. bet kurio atskiro Darbo atsisakymą arba Darbo apimties sumažinimą;
     3. Darbo kokybės ar kitų bet kurio atskiro Darbo savybių pakitimus;
     4. bet kurį papildomą Darbą, Įrangą[[3]](#footnote-3), Medžiagas[[4]](#footnote-4).
  2. Pakeitimas pagrindžiamas dokumentais (pvz. defektiniu (pakeitimų) aktu, brėžiniais (įsk. Projekto korektūrą pagal jo naują laidą), ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.
  3. Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 3.4.1. papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.
  4. Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Viešųjų pirkimų įstatymo reikalavimus.
  5. Pakeitimai forminami tokia tvarka:
     1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
     2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1. papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
     3. papildomi darbai, tai Sutartyje neįtraukti Darbai ir (ar) Sutartyje nurodytų Darbų apimtys, jeigu jos viršija 15 procentų Pradinės sutarties vertės. Jei būtina/tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.
  6. Pakeitimai gali būti atliekami neatsižvelgiant į jų vertę ir aplinkybes, jeigu:
     1. pasirinkimo galimybės (opcionas), įsk. kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių (opciono) apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis;
     2. Pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminių, kai dėl jo:
        1. pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų);
        2. pakeičiama ekonominė pusiausvyra rangovo naudai;
        3. labai padidėja Darbų apimtis.
  7. Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės sutarties vertės, gali būti atliekami esant šioms aplinkybėms:
     1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą;
     2. būtinybė atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis. Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos sutarties vertės santykį rengiantis jos skyrimui.
  8. Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis.
  9. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.
  10. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techniniame darbo projekte, gali būti keičiamos tik Užsakovo sutikimu tiek, kiek toks keitimas neprieštarauja Techninio projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi.
  11. Jeigu bet kuris statybos dalyvis Darbų vykdymo metu sužino apie Techninio darbo projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio darbo projekto klaida ar dokumento techninis trūkumas turi būti patvirtintas projektą rengusio projektuotojo.
  12. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas pranešti Užsakovui, detaliai nurodydamas aplinkybes. Jeigu Rangovas, dėl šiame punkte minimų priežasčių, uždelsia baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo, kurie jam priklausytų, jeigu jis būtų nedelsdamas pranešęs.
  13. Projekte numatyti detalizuoti sprendiniai gali būti keičiami/koreguojami/tikslinami Sutarties 3.7. punkte numatytomis sąlygomis ir tvarka, jei juos patvirtina Sutarties šalys.

**18. SUSIRAŠINĖJIMAS**

18.1. Visi su šia Sutartimi susiję pranešimai, prašymai, kiti dokumentai ar susirašinėjimas yra siunčiami paštu, el. paštu (informuojant apie gavimą), jų originalus (jeigu originalai bus perduodami ar siunčiami) įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas el. paštu (informuojant apie gavimą). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

18.2. Šalių nurodyti adresai, telefonai, elektroninis paštas, atsakingi už Sutarties vykdymą asmenys.

|  |  |  |
| --- | --- | --- |
|  | **Užsakovas** | **Rangovas** |
| Atsakingo asmens vardas, pavardė, pareigos | , Miesto plėtros skyriaus vedėjas | Ernestas Kuzeris direktorius |
| Adresas | Laisvės a. 20, Panevėžys | Giesmių g. 1-2, Platiniškės, LT-14167 Vilniaus r. |
| Telefonas | 8 45 501 334 |  |
| Elektroninis paštas | @panevezys.lt | ernestas@ederas.lt |

18.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga Užsakovo paskirta Panevėžio miesto savivaldybės administracijos Viešųjų pirkimų skyriaus

**19. SUTARTIES dokumentai**

19.1. Ši Sutartis sudaroma lietuvių kalba ir Šalių pasirašoma kvalifikuotais elektroniniais parašais.

19.2. Prie Sutarties pridedami Sutarties priedai – „Kilnojamas elektros energijos objektų ir įrenginių įrengimo projektas“, 4 vnt. (atskiras kiekvienam Objektui).

**20. Šalių rekvizitai ir parašai:**

|  |  |
| --- | --- |
| **Užsakovas**  Panevėžio miesto savivaldybės administracija  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. 8 45 501 360  El. paštas administracija@panevezys.lt  A.s. Nr. LT48 7300 0101 1662 3844  Swedbank, AB  Banko kodas 73000  Administracijos direktorius Tomas Jukna | **Rangovas**  MB „EdEras“  Kodas 304896594  PVM mokėtojo kodas LT100011860310 Giesmių g. 1-2, Platiniškės,  LT-14167 Vilniaus r.  Tel. +37064148157  El. paštas info@ederas.lt  A.s. Nr. LT45 7300 0101 5619 8928  Swedbank AB  Banko kodas 73000 |
| \_\_\_\_\_\_\_\_\_\_\_\_\_  (pareigos, vardas, pavardė, parašas) | Direktorius Ernestas Kuzeris  \_\_\_\_\_\_\_\_\_\_\_\_\_  (pareigos, vardas, pavardė, parašas) | |

1. Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau – Metodika). [↑](#footnote-ref-1)
2. Techninio projekto sprendinių, apibūdinančių Darbus, keitimas, Užsakovo nurodytas padaryti pagal šį Sutarties punktą. Techninio projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais (toliau – Pakeitimai). [↑](#footnote-ref-2)
3. Įranga – prietaisai ir mechanizmai sudarantys Darbus ar jų dalį. [↑](#footnote-ref-3)
4. Medžiagos – visa tai, kas turi sudaryti Darbus ar jų dalį (išskyrus Įrangą). [↑](#footnote-ref-4)